המנט

המנט (באנגלית: Hamnet) הוא סרט דרמה היסטורי משנת 2025 בבימויה של קלואי ז'או שגם ערכה את הסרט והשתתפה בכתיבת התסריט יחד עם מגי או'פרל . הסרט מבוסס על הרומן באותו שם משנת 2020 מאת או'פרל, ומתאר עלילה בדיוניות על חייהם של ויליאם שייקספיר ואשתו אגנס לאחר מות בנם בן ה-11, המנט. מככבים בו ג'סי באקלי, פול מסקל, ג'ו אלווין ואמילי ווטסון.

הסרט הוקרן בבכורה עולמית ב-29 באוגוסט 2025 במסגרת פסטיבל הסרטים ה-52 בטליורייד. הוא עלה לאקרנים בהפצה מוגבלת בארצות הברית ב-27 בנובמבר 2025 ובהפצה מלאה ב-12 בדצמבר 2025. הסרט זכה בפרס גלובוס הזהב לסרט הדרמה הטוב ביותר.

 רקע עלילתי 
סיפורה של אגנס, אשתו של ויליאם שייקספיר, כאשר היא נאבקת להתמודד עם אובדן בנה היחיד, המנט. ההשלכות הרגשיות, המשפחתיות והאמנותיות של אובדן זה, כרקע ליצירתו של המחזה "המלט".

 שחקנים 
 ג'סי באקלי – אגנס שייקספיר
 פול מסקל – ויליאם שייקספיר
 ג'ו אלווין – ברתולומיאו האת'ווי, אחיה של אגנס
 אמילי ווטסון – מרי שייקספיר, אמו של ויליאם
 ג'ייקובי ג'ופ – המנט שייקספיר , בנם המת של ויליאם ואגנס
 ג'ק שאלו – מרסלוס
 דייוויד ווילמוט – ג'ון

 הפקה 
בנובמבר 2022 הוכרז כי הרומן "המנט" שכתבה מגי או'פרל יעובד למחזה בימתי. עוד קודם לעליית המחזה נרכשו זכויות הפקת סרט על פי הרומן על ידי חברת "Hera Pictures" אשר פתחה אותו בשיתוף פעולה עם "Neal Street Productions" . בשלב זה דווח כי צ׳יארה עטיק תכתוב את התסריט. באפריל 2023 הוכרז כי קלואי ז'או נשכרה לביים את הפרויקט וגם לכתוב את התסריט יחד עם או'פרל.

במאי 2023 נודע כי ג'סי באקלי ופול מסקל במגעים לככב בסרט, בריאיון בינואר 2024 אישר מסקל את השתתפותם.  סטיבן ספילברג הצטרף מאוחר יותר לסרט כמפיק.

במקור תוכננו צילומי הסרט העיקריים להתחיל ב-3 ביוני 2024 בלונדון. בפועל החלה ההפקה בוויילס ב-29 ביולי 2024. באוגוסט הוכרז על הצטרפותם של ג'ו אלווין ואמילי ווטסון לצוות השחקנים. 

צלם הקולנוע הפולני לוקאש ז'אל  שימש כצלם הסרט. מקס ריכטר הלחין את הפסקול.

 הפצה 
חברת Focus Features רכשה את זכויות ההפצה של הסרט באוגוסט 2024, כאשר חברת האם שלה, סרטי יוניברסל, מטפלת בהפצה הבינלאומית.

הסרט הוקרן בבכורה עולמית בפסטיבל הסרטים ה-52 בטליורייד ב-29 באוגוסט 2025. הוא הוקרן גם ב-7 בספטמבר 2025 במסגרת פסטיבל הסרטים הבין-לאומי בטורונטו 2025. הוא עלה לאקרנים בארצות הברית בהפצה מוגבלת ב-27 בנובמבר 2025, לפני שיצא לאקרנים ברחבי המדינה שבועיים לאחר מכן, ב-12 בדצמבר.

 ביקורות 
באתר Rotten Tomatoes הסרט קיבל 87 אחוזי טריות המבוססים על 76 ביקורות. באתר Metacritic עומד הסרט על ציון ממוצע משוקלל של 91 המבוסס על 20 מבקרים, נתון המצביע על 'הערכה אוניברסלית'.

 פרסים ומועמדויות 
פרסשנהקטגוריהעבורתוצאהמקורפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט עלילתימקס ריכטרפרס גות'הם1 בדצמבר 2025הסרט הטוב ביותרניקולס גונדה, פיפה האריס, ליזה מרשל, סם מנדס וסטיבן ספילברגההופעה הראשית הטובה ביותרג'סי באקליפרס איגוד מבקרי הקולנוע האמריקאי4 בינואר 2026הסרט הטוב ביותר"המנט"הבמאי הטוב ביותרקלואי ז'אוהשחקנית הטובה ביותרג'סי באקלישחקן המשנה הטוב ביותרפול מסקלהשחקן/ית הצעיר/ה הטוב/ה ביותרג'ייקובי ג'ופהליהוק והאנסמבל הטובים ביותרנינה גולדהתסריט המעובד הטוב ביותרקלואי ז'או ומגי או'פארלהצילום הטוב ביותרלוקאש זאלעיצוב התלבושות הטוב ביותרמלגוסיה טורזנסקהעיצוב ההפקה הטוב ביותרפיונה קרומבי ואליס פלטוןהפסקול הטוב ביותרמקס ריכטר

קישורים חיצוניים

הערות שוליים

קטגוריה:סרטים אמריקאיים משנת 2025
קטגוריה:סרטים על מוות
קטגוריה:סרטי דרמה היסטורית
קטגוריה:סרטי דרמה בריטיים
קטגוריה:סרטי 2025
קטגוריה:זוכי פרס גלובוס הזהב לסרט דרמה הטוב ביותר